Държавен вестник, бр. 28, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  28
4.2.1. интерпретира резултатите от ПББ, от 
функционални, рентгенови и други образни 
изследвания, от радиоизотопни изследвания на 
отделителната система, консултира, изследва и 
назначава лечение на пациентите;
4.2.2. извършва експертиза на работоспособ­
ността на пациенти и експертна дейност при 
нефрологично болни по искане на здравни и 
социални органи;
4.2.3. ежедневно минава на визитация с 
медицинската сестра и дава ясни назначения 
за поведението, изследванията и лечението на 
пациентите;
4.2.4. контролира изпълнението на назначе­
нията от медицинската сестра и друг помощен 
персонал;
4.2.5. подготвя и докладва болните на визи­
тация на началника на клиниката/отделението;
4.2.6. проследява състоянието на болните с 
цел да се предотвратят или да се лекуват свое­
временно усложненията на основното заболяване 
и/или придружаващите го усложнения.
4.3. Лекуващият лекар нефролог:
4.3.1. подбира и насочва към клиниката/
отделението пациентите, които се нуждаят 
от прецизиране на диагнозата, от по-сложни 
манипулации и изследвания, от преоценка на 
терапевтичното поведение;
4.3.2. обучава пациентите с бъбречни заболя­
вания за правилен начин на живот в условията 
на съществуващото заболяване и за предотвра­
тяване евентуалното настъпване на усложнения;
4.3.3. дава съвети на пациента за правилен 
избор на метод на лечение;
4.3.4. издава епикриза и оформя окончателно 
историята на заболяването в деня на изписването 
на пациента.
4.4. Специфичните дейности, които се осъщест­
вяват в клиника/отделение по нефрология, са:
4.4.1. провеждане на ехографски изследвания 
на отделителната система при болни от клини­
ката и от лечебното заведение;
4.4.2. провеждане на ПББ в болнична обста­
новка след получаване на писмено информирано 
съгласие при наличие на показания и липса на 
противопоказания – в клиниката/отделението 
по нефрология от трето ниво на компетентност; 
процедурата се извършва задължително под 
ехографски контрол или след предварителна 
локализация с ултразвуково изследване, с автома­
тични игли или с инструментариум за бъбречна 
биопсия; ПББ се извършва след отрицателна 
скарификационна проба за локален анестетик с 
оглед на провежданата местна анестезия и след 
изследване на коагулационния статус на пациента;
4.4.3. обучение на болни по отношение промяна 
в стила на живот с цел превенция и комплексно 
лечение на заболяването – хранителен режим, 
вредни навици, двигателна активност;
4.4.4. лечение и диагностициране на болни с 
бъбречни заболявания, насочени от специали­
стите по нефрология и от общопрактикуващите 
лекари, поради сложността в диагностиката и/
или лечението; осъществяване на консултации 
в други клиники или отделения на лечебното 
заведение или други лечебни заведения; обуче­
ние на работещи в други лечебни заведения по 
въпросите на бъбречната патология;
4.4.5. непрекъснатото обучение на персонала 
на клиниката/отделението по проблемите на 
нефрологията;
4.4.6. предприемане на мерки за предотвратя­
ване на трансмисивни инфекции при условията 
на работа с кръв и други биологични материали;
4.4.7. след дехоспитализация болните следва 
да се насочват за проследяване от общопрак­
тикуващия лекар и специалист нефролог от 
извънболничната помощ или диализен център, а 
при необходимост да им се назначи и следваща 
дата за хоспитализация в клиниката/отделението.
4.5. Медицинските сестри, които работят 
в клиниката/отделението по нефрология, са с 
образователно-квалификационна степен „спе­
циалист“ или „бакалавър“ по специалността 
„Медицинска сестра“. Медицинската сестра в 
клиниката/отделението по нефрология:
4.5.1. активно участва в обучението на пациен­
тите за промяна в стила им на живот – хранителен 
режим, вредни навици, физическа активност;
4.5.2. следи непрекъснато състоянието на 
пациентите;
4.5.3. трябва да умее да предотвратява нера­
зумни реакции на пациента, породени от него­
вото заболяване, както и да полага усилия да 
се сведе до минимум стресът на пациентите от 
предстоящото лечение и манипулации;
4.5.4. подготвя пациента и асистира на ле­
каря при провеждане на някои специфични 
манипулации;
4.5.5. приема новоприетите болни, извършва 
санитарната им обработка и ги подпомага в 
настаняването им в болничната стая;
4.5.6. запознава пациентите с правилника 
за вътрешния ред, дневния режим, разположе­
нието на лекарските кабинети, кабинетите за 
изследване, лабораториите, манипулационните, 
санитарните възли;
4.5.7. подпомага пациента в адаптацията му 
в болничната среда;
4.5.8. подготвя болните и болничните стаи за 
визитация и участва в нея с лекуващия лекар;
4.5.9. организира и осигурява болничните 
грижи за тежко болни на легло;
4.5.10. при екзитус организира процедурите 
по своевременното изнасяне на трупа, описва и 
съхранява ценностите на починалия и ги предава 
на старшата медицинска сестра или на близките 
на болния по установения ред;
4.5.11. изпълнява всички назначения и ин­
струкции на лекуващия лекар, отнасящи се до 
пациентите, като своевременно го информира 
за извършеното и за евентуални затруднения;
4.5.12. подпомага лекуващия лекар при про­
веждане на изследванията и осигуряване на 
консултанти;
4.5.13. измерва температура, ръст, тегло, пулс, 
артериално налягане и диуреза и ги нанася в 
температурния лист, провежда парентерални 
манипулации;
4.5.14. изписва, получава, разпределя, раздава и 
заприходява предписаните лекарствени продукти;